**اپالاچئین پہاڑ Appalachian Mountains**,  جسے اکثر صرف اپالاچئینز **Appalachians** کہا جاتا ہے، مشرقی سے شمال مشرقی شمالی امریکہ میں ایک پہاڑی سلسلہ ہے۔ یہاں، اپالاچئین "Appalachian" کی اصطلاح پہاڑی سلسلے اور اس کے آس پاس کے علاقوں سے وابستہ کئی مختلف خطوں کی طرف اشارہ کرتی ہے۔ یو ایس جیولوجیکل سروے اور کینیڈا کے جیولوجک سروے کے مطابق یہ متعلقہ ممالک کے فزیوگرافک علاقوں کو بیان کرنے کے لیے استعمال ہونے والی عمومی تعریف ہے۔ امریکا میں اپالاچین ہائی لینڈز Appalachian Highlands کی اصطلاح استعمال کی جاتی ہے جبکہ کینیڈا میں اپالاچئین اپلینڈز Appalachian Uplands کی اصطلاح استعمال کی جاتی ہے۔

پالاچئین (Apalachian) پہاڑ اپالاچین ے مرتفع

(Appalachian Plateau) کے مترادف نہیں ہ،یں جو Appalachian Highlands کے صوبوں میں سے ایک ہے)۔

  

اپالاچین پہاڑی سلسلہ جزیرہ نیو فاؤنڈ لینڈ سے جنوب مغرب کی طرف ریاستہائے متحدہ میں وسطی الاباما تک 2,050 میل (3,300 کلومیٹر) طویل ہے۔  (یہ اس دوران ٩٦ مربع میل پر مشتمل سینٹ پیری اور میگیلون نامی جزیرہ نما جو فرانس کا سمندر پار علاقہ ہے، سے بھی گذرتا ہے یعنی تیکنیکی طور پر تین ممالک کینیڈا، فرانس اور امریکا سے گذرتا ہے)۔

 پہاڑی سلسلے کی بلند ترین چوٹی شمالی کیرولینا میں ماؤنٹ مچل ہے جو 6,684 فٹ (2,037 میٹر) پر ہے ، جو دریائے مسیسیپی کے مشرق میں ریاستہائے متحدہ میں سب سے اونچا مقام بھی ہے۔

  

یہ سلسلہ شمالی امریکا کے دوسرے بڑے پہاڑی سلسلے، یعنی مغرب میں واقع راکی پہاڑوں (Rockyسے پرانا ہے۔ اپالاچئینز Appalachians میں سے کچھ آؤٹ کرپس پریکمبرین دور میں بننے والی چٹانوں پر مشتمل ہیں۔ ارضیاتی عمل جو اپالاچین پہاڑوں کی تشکیل کا باعث بنے، 1.1 بلین سال پہلے شروع ہوئے۔ اس خطے میں پہلا پہاڑی سلسلہ اس وقت پیدا ہوا جب لارینٹیا اور ایمیزونیا کے براعظموں کے آپس میں ٹکرانے سے روڈینیا نامی ایک سپر براعظم وجود میں آیا۔ ان براعظموں کے تصادم کی وجہ سے چٹانیں تہ و بالا ہو گئیں اور خطہ میں ابتدائی پہاڑ وجود میں آئے۔  اس واقعہ کے دوران بننے والی بہت سی چٹانیں اور معدنیات فی الحال موجودہ اپالاچین رینج کی سطح پر دیکھی جا سکتی ہیں۔  تقریباً 480 ملین سال پہلے، ارضیاتی عمل کا آغاز ہوا جس کی وجہ سے تین الگ الگ اوروجینک دور شروع ہوئے جنھوں نے آج کے اپالاچینز میں نظر آنے والی سطح کی زیادہ تر ساخت تخلیق کی۔  اس دور کے دوران ان کی بلندی الپس اور روکی کے برابر ہو گئی، یہاں تک کہ پچھلے چوبیس کروڑ کے قدرتی کٹائو نے انھیں موجودہ حالت تک پہنچا دیا۔

  

اپالاچئین Appalachian پہاڑ مشرق-مغرب کے سفر میں رکاوٹ ہیں، کیونکہ یہ مشرق-مغرب کی طرف چلنے والی زیادہ تر شاہراہوں اور ریل روڈز کے مخالف سمتوں میں پہاڑیوں اور وادیوں کا ایک سلسلہ بناتے ہیں۔ یہ رکاوٹ نوآبادیاتی دور میں ریاستہائے متحدہ کی توسیع کو تشکیل دینے میں انتہائی اہم تھی۔ 

یہ رینج ایک بہت ہی مشہور تفریحی خصوصیت، اپالاچئین ٹریل Appalachian Trail کا حامل ہے۔ یہ 2,175-میل (3,500 کلومیٹر) پیدل سفر کی پگڈنڈی جو مین کے ماؤنٹ کٹاہدین سے جارجیا کے اسپرنگر ماؤنٹین تک پوری طرح سے گزرتی ہے، اپالاچین رینج کے ایک بڑے حصے کے درمیان یا اوپر سے گزرتی ہے۔ بین الاقوامی اپالاچین ٹریل اس ہائیکنگ ٹریل کی توسیع ہے جو نیو برنسوک اور کیوبیک میں اپالاچین رینج کے کینیڈا کے حصے میں ہے۔

حوالہ جات
---------

1. ↑  سانچہ:Cite EPD
2. ↑  "Saint Pierre and Miquelon"۔ World Factbook۔ اخذ شدہ بتاریخ August 15, 2023۔ the islands are actually part of the northern Appalachians along with Newfoundland
3. ↑  Sandra H. B. Clark (1996)۔ Birth of the Mountains: The Geologic Story of the Southern Appalachian Mountains (PDF)۔ United States Geologic Survey۔ صفحہ: 4۔ The rocks at the core of the Appalachian Mountains formed more than a billion years ago. At that time, all of the continents were joined together in a single supercontinent surrounded by a single ocean. Remnants of the supercontinent make up much of the North American core and are composed of minerals that are more than a billion years old.
4. ↑  Sandra H. B. Clark (1996)۔ Birth of the Mountains: The Geologic Story of the Southern Appalachian Mountains (PDF)۔ United States Geologic Survey۔ صفحہ: 4۔ We can see fragments of the billion-year-old supercontinent ... at the surface in many places in the Appalachian Mountains.
5. ↑  "Geology of the Great Smoky Mountains"۔ usgs۔ January 17, 2013 میں اصل سے آرکائیو شدہ۔ اخذ شدہ بتاریخ April 4, 2012
6. ↑  Daniel Brown۔ "Cumberland Gap: A new beginning"۔ National Park Service۔ To the English settlers of North America the Appalachian Mountains formed an almost impenetrable geographic barrier.



1. ↑  *Appalachian* is pronounced variably as /ˌæpəˈleɪʃ(i)ən/ ( سنیے) *AP-ə-LAY-sh(ee-)ən*, /ˌæpəˈleɪtʃ(i)ən/ *AP-ə-LAY-ch(ee-)ən*, /ˌæpəˈlæʃ(i)ən/ *AP-ə-LASH-(ee-)ən* or /ˌæpəˈlætʃ(i)ən/ *AP-ə-LATCH-(ee-)ən*; (فرانسیسی: *Appalaches*)‏, تلفظ: [apalaʃ].
2. ↑  measured from Montgomery, Alabama which is at the southwestern end of the Coosa Valley, to Belle Island, Newfoundland and Labrador which is the northeastern-most extent of Newfoundland
3. ↑  Many internet sources cite 480 million years as the age of the Appalachians. This statement ignores some of the highest and most prominent features of the range that exposes scientifically-dated metamorphic rocks that are at least 1 billion years old.